
2010 m. gruodžio  15 d. Nr. 3-19
ĮŽANGA


Birštono sporto centro veiklos auditas atliktas vadovaujantis Lietuvos Respublikos vietos savivaldos įstatymo 27 straipsniu ir Birštono savivaldybės kontrolės ir audito tarnybos veiklos nuostatais, pagal 2010 metų kontrolės ir audito tarnybos veiklos planą. Auditą atliko Birštono savivaldybės kontrolės ir audito tarnybos kontrolierė Zita Pranckevičienė.

                  Pagal Kūno kultūros ir sporto įstatymo nuostatas, kūno kultūros ir sporto sistema apima šias veiklos sritis: vaikų ir jaunimo ugdymą kūno kultūros ir sporto srityje; suaugusiųjų ir neigaliųjų žmonių kūno kultūros plėtojimą; sporto šakų plėtojimą; didelio meistriškumo sportininkų rengimą.

                   Įstatyme nustatyta, kad kūno kultūros ir sporto sistemos subjektai yra sportininkai, sportuotojai, sportininkai profesionalai, kūno kultūros ir sporto klubai; savivaldybės ar jų įgaliotos institucijos; apskrities ar šalies sporto (šakos) federacijos; sportininkų ugdymo centrai; valstybės institucijos ir jų reguliavimo sričiai priskirtos įstaigos, kurių veikla susijusi su kūno kultūros ir sporto plėtra; sveikos gyvensenos mokyklos ir sporto centrai; kitos organizacijos, plėtojančios kūno kultūrą ir sportą.
                   Kūno kultūros ir sporto sistema yra nuoseklus ir vientisas fizinių ir dvasinių žmogaus galimybių plėtojimas bei sveikatos stiprinimas. Sportas svariai prisideda prie ekonominės ir socialinės sanglaudos bei visuomenės integracijos, todėl visi gyventojai turėtų turėti galimybę sportuoti.

                   Lietuvos Respublikos Vyriausybės programoje įtvirtinta nuostata: siekti keisti visuomenės požiūrį į sportą, skatinti vertinti sportą ne tik didžiųjų laimėjimų, tarptautinio įvaizdžio, tautinio pasididžiavimo požiūriu, bet ir laikyti jį labai svarbiu visuomenės socialinio tobulėjimo veiksniu, stiprinančiu žmogaus sveikatą, ugdančiu jo fizines, psichines ir dvasines galimybes. Kūno kultūros ir sporto plėtrą pripažinti esminiu valstybės prioritetu ugdant sveiką gyvenseną ir stiprinant visuomenės sanglaudą; sudaryti sąlygas, kad visos Lietuvos socialinės grupės būtų įtrauktos į kūno kultūros ir sporto veiklą.
                   Respublikos mastu atlikti sociologinio tyrimo rezultatai rodo, kad apie pusė šalies gyventojų nesportuoja, tokia tendencija šalyje pastebima keletą metų, nors tyrimų duomenimis, sportuojančių ir besimankštinančių gyventojų skaičius Lietuvoje didėja,tačiau išlieka vis dar mažas. Mažas gyventojų fizinis aktyvumas didina antsvorio, nutukimo ir chroniškų su svoriu susijusių sveikatos problemų riziką, blogina gyvenimo kokybę, kelia pavojų gyvybei ir yra didelė našta šalies biudžetui ir ekonomikai. Pagal Visuomenės sveikatos centrų atlikamą mokinių sveikatos  rodiklių analizę nustatyta, kad sveikiausių mokinių dalis bendrojo lavinimo sistemoje nuolat mažėja. 

                   Pagal Kūno kultūros ir sporto įstatymo nuostatas, kūno kultūros ir sporto politiką savivaldybėje formuoja savivaldybės taryba. Birštono savivaldybės tarybos įsteigta biudžetinė įstaiga Birštono sporto centras (toliau-Sporto centras), finansuojama iš savivaldybės biudžeto, įgyvendina kūno kultūros ir sporto politiką Birštono savivaldybės teritorijoje. 
                                                  AUDITO APIMTIS IR PROCESAS
                  Sporto centras, vadovaudamasis Lietuvos Respublikos Kūno kultūros ir sporto, Biudžetinių įstaigų, Vietos savivaldos ir kitais įstatymais, Lietuvos Respublikos Vyriausybės nutarimais, Kūno kultūros ir sporto departamento prie Lietuvos Respublikos Vyriausybės generalinio direktoriaus įsakymais, Birštono savivaldybės tarybos sprendimais ir Birštono savivaldybės tarybos 2006-10-30 d. sprendimu Nr. TS-156 patvirtintais Birštono sporto centro nuostatais, atlikdamas įstatymų ir kitų teisės aktų pavestas funkcijas, lygiagrečiai su Birštono gimnazija rengia ir įgyvendina kūno kultūros ir sporto plėtojimo savivaldybėje programas, organizuoja vaikų, jaunimo, suaugusiųjų bei žmonių su negalia laisvalaikį, vykdo papildomąją ugdomąją kūno kultūros, turizmo ir sporto plėtrą saviraiškos bei meistriškumo srityje, ruošia sportininkus Lietuvos Respublikos rinktinėms, organizuoja masinius sportinius renginius ir sporto šventes.
     
Sporto centro savininkas yra Birštono savivaldybė. Sporto centras, sutarčių pagrindu pasinaudodamas Birštono savivaldybėje esančiomis sporto bazėmis bei aikštelėmis, turėdamas kvalifikuotus trenerius ir gaudamas Birštono savivaldybės biudžeto asignavimus, apjungia sportininkų ruošimą, moksleivių užimtumą bei suaugusių laisvalaikio praleidimą įvairiose sporto šakose (lengvoji atletika, sunkioji atletika, jėgos trikovė, irklavimas, futbolas, krepšinis, aerobika, tenisas, stalo tenisas, šachmatai, kalnų slidinėjimas, petankė, bendras fizinis parengimas ir kt).
                  Audito subjektas – Birštono sporto centras. Įstaigos adresas – Jaunimo g. 3, Birštonas. Identifikavimo kodas – 300557130. Savininko teises ir pareigas įgyvendinanti institucija – Birštono savivaldybės taryba. Audituojamu laikotarpiu Sporto centrui vadovauja direktorius Saulius Smailys, vyriausiąja buhaltere dirba Nijolė Verseckienė. Šie darbuotojai dirba nuo Sporto centro įkūrimo. 
                   Audito objektas – Birštono sporto centro veikla.
                   Audito tikslas – įvertinti ar efektyviai vykdoma kūno kultūros ir sporto veikla, ar teisėtai ir ekonomiškai naudojamos savivaldybės biudžeto lėšos skirtos Sporto centro veiklai vystyti taip pat išsiaiškinti Sporto centro veiklos organizavimą ir valdymą.
                   Privačiame sektoriuje įmonės veiklos efektyvumą rodo jos pelningumas. Kadangi šis dėsnis valstybiniame ir savivaldybių sektoriuje negalioja, veiklos auditas yra priemonė, padedanti atskleisti, ar savivaldybės įstaigos  ir organizacijos gerai organizuoja ir vykdo savo veiklą ir atlieka joms patikėtas užduotis. Veiklos audito metu auditoriai gali numatyti tam tikrą riziką, galinčią turėti neigiamos įtakos įstaigos ar organizacijos veiklai. Taigi veiklos auditas leidžia nustatyti ne tik esamas, bet ir tikėtinas problemas. Todėl tai yra labai svarbi prevencijos priemonė. Savivaldybės kontrolierė atlikdama veiklos auditą, siekia padėti audituojamoms institucijoms gerinti savo veiklą bei informuoti visuomenę, mokesčių mokėtojus apie tai, kaip naudojama savivaldybės lėšos ir turtas.
                    Vertinimo kriterijai:
· savivaldybės biudžeto lėšų panaudojimas vykdomų programų uždavinių įgyvendinimui;

· įstaigos veiklos rodikliai; 

· įgyvendinamų priemonių ir skiriamo finansavimo atitiktis sporto plėtros kryptims.

                   Vertinant ekonomiškumą (taupumą) audito metu buvo analizuojama biudžeto asignavimų panaudojimas išlaidų sąmatų vykdymui bei numatytiems tikslams pasiekti, ar ekonomiškai naudojami visi įstaigos turimi ištekliai, įskaitant ir žmogiškuosius. Kad būtų galima teigti, jog Sporto centro veiklos procesas vyksta efektyviai, einamųjų metų veiklos rodikliai buvo lyginami su ankstesniu laikotarpiu. Vertinant veiklos rezultatyvumą, pasiekti rezultatai buvo lyginami su nustatytais tikslais, atsižvelgiant į sunaudotus asignavimus šiems tikslams pasiekti. Vertinimo kriterijai buvo panaudoti audito rezultatams ir išvadoms pagrįsti.
                   Audito procesas.

Audituojamas laikotarpis – 2009 metai (analizei ir palyginimui naudota ir kitų metų duomenys).

Sporto centre buvo renkama informacija apie centro vykdomų programų uždavinių įgyvendinimą,  jų finansavimą, lėšų paskirstymą pagal išlaidų ekonominės klasifikacijos kodus, vertinta biudžeto lėšų panaudojimas, ištirta vidaus kontrolės ir apskaitos sistemos, vertinta įvykusios ūkinės operacijos ir įvykiai, jų parodymas finansinėse ir kitose ataskaitose, įvertinta sudarytos sutartys ir priimti sprendimai, susijusiję su lėšų ir turto valdymu, naudojimu ir disponavimu jais, teisėtumas, įvertinta savivaldybės biudžeto asignavimų 2009 metų išlaidoms ir turtui įsigyti poreikio planavimas teisėtumo požiūriu. Audito metu bendrauta su Sporto centro darbuotojais.
                  Siekiant susidaryti nuomonę, buvo analizuojama Birštono savivaldybės sprendimai, Sporto centro direktoriaus įsakymai, visi kiti įstaigos dokumentai. Audito įrodymams gauti buvo renkami duomenys:
· nagrinėjant teisės aktus, reglamentuojančius Sporto centro veiklą (įstatymai,    vyriausybės nutarimai, ministerijų ir Sporto centro direktoriaus įsakymai, nuostatai ir taisyklės);

· analizuojant Sporto centro metines ataskaitas, valdymo organų sprendimus;
· tikrinant Sporto centro finansinę atskaitomybę ir kitus pirminius dokumentus;

· tiriant Sporto centro vidaus  kontrolės sukūrimą ir jos veikimą bei apskaitos politiką;
· pravedant pokalbius su Sporto centro vadovais ir darbuotojais ir pateikiant jiems klausimus.
                    Auditas atliktas nuosekliai, dokumentinės kontrolės metodu ištisiniu būdu, laikantis tarptautinių audito standartų ir kitų teisės aktų reglamentuojančių audito atlikimą.
                   Audito įrodymai gauti taikant skaičiavimo, dokumentinio tikrinimo, stebėjimo, apžiūros, apklausos ir analitines procedūras. Audito ataskaitoje panaudoti duomenys gauti iš Sporto centro pateiktų dokumentų.

                   Atliekant auditą, laikytasi prielaidos, kad  savivaldybės kontrolierei pateikti duomenys yra teisingi, dokumentai išsamūs ir galutiniai, o dokumentų kopijos atitinka originalus.
                    Tikrinimo metu buvo įvertinta ūkinių operacijų atvaizdavimo dokumentuose ir apskaitos registruose teisingumas, taip pat patikrinta ar Sporto centro įsipareigojimai teisingai užfiksuoti pirminiuose dokumentuose ir ar tinkamai atspindėti metinėje atskaitomybėje.

                                                       AUDITO REZULTATAI
                 Įstaigos veikla, apskaitos politika, vidaus kontrolė.

                 Pagal anksčiau paminėtų teisės aktų reikalavimus už Sporto centro veiklą, tame tarpe ir už apskaitos organizavimą, yra atsakingas direktorius. Įstaiga turi turėti patvirtintą apskaitos politiką, sąskaitų planą ir visas kitas tvarkas, reglamentuojančias įstaigos veiklą. Subjektas siekdamas ekonomiškos, veiksmingos ir efektyvios veiklos bei kokybiškų rezultatų ir paslaugų turi pasirinkti tinkamą valdymo sistemą, sukurti tinkamą vidaus kontrolę, kuri yra valdymo sistemos dalis. Vidaus kontrolė yra visuma pasirinktų priemonių ir būdų, naudojamų įstaigos turtui apsaugoti, apskaitos dokumentų teisingumui ir numatytai valdymo politikai užtikrinti.
               Sporto centro nuostatai, kuriais įstaiga vadovaujasi savo veikloje,  parengti pagal Lietuvos Respublikos švietimo ir mokslo ministerijos ir Kūno kultūros ir sporto departamento prie Lietuvos Respublikos Vyriausybės  2000 m. liepos 20/24 d. įsakymais 1012/129 patvirtintų Sporto mokymo įstaigų bendruosius nuostatus. 

                 Išanalizavus Sporto centro nuostatų turinį nustatyta, kad jų redakcija neatitinka Lietuvos Respublikos Kūno kultūros ir sporto, Biudžetinių įstaigų, Vietos savivaldos įstatymų aktualių redakcijų kai kurioms nuostatoms (nenurodyta savininko kompetencija, išsamiai nenurodyta įstaigos veiklos sritys ir rūšys ir kt.).
                Birštono savivaldybės tarybos 2006-12-20 d. sprendimu Nr. TS-195 su 2010-05-28 d.  sprendimo Nr. TS-96 pakeitimais, patvirtinta penki etatiniai  darbuotojai (vienas etatas išlaikomas iš specialiųjų programų lėšų). Sporto centro direktorius savo įsakymais tvirtina Sporto centro struktūrą ir darbuotojų tarifikacijos sąrašus. Sporto mokytojų tarifikacijos sąrašai sudaromi remiantis tarifikacinės komisijos suderintais tarifikacijos lapais, kuriuose kiekvienam mokytojui pagal sporto šakas sudarytos mokomosios grupės su jose dalyvaujančiais nariais (sportininkais). 2009/2010 mokslo metams pagal šiuos tarifikacijos lapus buvo tarifikuota 13 mokytojų, sudaryta 22 grupės ir jose 286 sportininkai. Iš jų: 

· lengvoji atletika 2 treneriai, jiems tarifikuojant po 32 val./sav., sudaryta 6 grupės (po 3 gr.), 58 sportininkai;
· irklavimas 2 treneriai (vienas 28 val./sav.2 grupės, kitas 9 val./sav. 1 grupė), sudaryta 3 grupės, 37 sportininkai;

· šachmatai, sunkioji atletika, futbolas, kalnų slidinėjimas po vieną trenerį, tarifikuota 12-18 val./sav., sudaryta po 2 grupes vienam treneriui iš viso 8 grupės, grupėje 22-31 sportininkai;

· krepšinis, aerobika, tinklinis, stalo tenisas, fizinis rengimas po vieną trenerį tarifikuota 6-12 val./sav., sudaryta po vieną grupę treneriui iš viso 5 grupės, grupėje 12-17 sportininkų.

                 Pagal Sporto centro patvirtintą struktūrą yra 5 etatiniai  darbuotojai, šis skaičius neviršija savivaldybės tarybos sprendimu nustatyto  etetų skaičiaus. Sporto mokytojų (trenerių) tarifikacijos sąrašai ir tarifikaciniai lapai-protokolai sudaryti pagal Sporto mokymo įstaigų bendrųjų nuostatų mokymo grupių komplektavimo, pratybų valandų ir varžybų skaičiaus sporto mokymo įstaigose reikalavimus.
                Kadangi pagal Kūno kultūros ir sporto įstatymo nuostatas kūno kultūros ir sporto politiką formuoja savivaldybės taryba tai Sporto centre sudarytų mokomųjų grupių pagal sporto šakas skaičius turėtų būti patvirtintas Birštono savivaldybės tarybos sprendimu. Pagal sudarytų ir tarybos sprendimu patvirtintų sporto mokomųjų grupių skaičių turėtų būti sudaromi sporto mokytojų tarifikaciniai lapai – protokolai ir tarifikacijos sąrašai, kurie yra tvirtinami Sporto centro direktoriaus įsakymais, suderinus su tarifikacine komisija.
                Birštono savivaldybės biudžeto asignavimai Sporto centrui skiriami savivaldybės tarybos sprendimu ataskaitinių metų pradžioje tvirtinant einamųjų metų biudžetą, pagal pateiktą išlaidų samatos planą, atsižvelgiant į Sporto centro strateginį veiklos planą, sporto renginių metinį planą bei Birštono savivaldybės administracijos strateginę veiklos kultūros ir sporto puoselėjimo veiklos programą (Nr.03).
                Sporto centrui skirtų savivaldybės biudžeto asignavimų ir kitų lėšų pagal programas palyginimas:
	Programos pavadinimas
	2008 m.
	2009 m.
	2010 m. už 3 ketv.

	
	Planas

Lt
	Įvykdymas

Lt
	Planas

Lt
	Įvykdymas

Lt
	Planas

Lt
	Įvykdymas

Lt

	Sporto paslaugos
	777600
	757734
	776500
	772028
	714300
	511000

	Spec. lėšų sporto pasl-
augos
	  32113
	  17271
	  42700
	  14489
	  54847
	    9144

	Spec. lėšų patalpų nuoma
	       800
	      773
	       800
	      773
	      800
	       -

	Vaikų socializacijos
	     6200
	    6200
	     3000
	    3000
	    2700
	    2700

	Privatizavimo fondo
	   40000
	  40000
	   30000
	  30000
	       -
	       -

	Seniūnijų sporto varž-
bos
	     3500
	     3500
	     2400
	    2400
	      800
	      800

	Vaikų mokymas plau-
kti
	        -
	       -
	       -
	      -
	  16000
	     5273

	Stiprinkime sveikatą kartu
	        -
	       -
	       -
	      -
	    3062
	     1685


                 Išanalizavus panaudotus biudžeto asignavimus pagal ekonominės klasifikacijos kodus, nustatyta, kad didžiausia dalis asignavimų vidutiniškai apie 70 proc. skirta ir panaudota darbo užmokesčio  ir socialinio draudimo išlaidoms, prekėms ir paslaugoms apie 30 proc., iš jų didžiausią dalį sudaro kitos paslaugos ir maitinimo išlaidos, toliau seka transporto išlaikymas, elektros energija, kitos prekės, apranga ir patalynė, ryšių paslaugos, šildymas, medikamentai, spaudiniai ir kt. 
                 Atskirų sporto šakų išlaikymui skiriamų biudžeto asignavimų palyginamieji duomenys pagal ekonominės klasifikacijos kodus:
SPORTO ŠAKŲ IŠLAIKYMAS 2010 METŲ 10 MĖN. 
	Išlaidų pavadinimas
	Lengvoji atletika
	Irklavimas
	Futbolas
	Krepšinis 
	Sunkioji atletika
	Šachmatai 
	Stalo tenisas
	Tinklinis 
	Aerobika
	Kalnų slidinėjimas
	Tenisas
	Petankė
	Miesto renginiai

	Sporto renginių skaičius
	22
	20
	16
	24
	13
	8
	3
	1
	
	2
	
	4
	14

	Darbo užmokestis
	84090
	48110
	20215
	15595
	16982
	8536
	5555
	8450
	8513
	6661
	6672
	
	

	Soc. įmokos
	26051
	14904
	6263
	4831
	5261
	2644
	1721
	2618
	2637
	2064
	2067
	
	

	Mityba
	6965
	4585
	2190
	3570
	1615
	340
	180
	
	
	
	
	240
	1268

	Medikamentai
	602
	443
	551
	84
	386
	59
	22
	
	
	
	
	
	

	Transpoto išlaikymas
	2811
	2030
	489
	2373
	967
	55
	
	
	
	
	
	
	

	Apranga
	1800
	448
	
	
	1000
	
	
	
	
	
	250
	
	130

	Kitos prekės (kamuoliai ir kt.)
	
	
	490
	
	270
	
	966
	
	
	
	1997
	
	

	Kitos paslaugos (prizai, apdov., ir kt.)
	3796
	5178
	
	362
	14036
	1920
	342
	65
	
	2058
	
	750
	9083

	Viso:
	126115
	75698
	30198
	26815
	40517
	13554
	8786
	11133
	11150
	10783
	10986
	990
	10481

	Sportininkų skaičius
	67
	37
	44
	15
	28
	32
	15
	20
	17
	22
	38
	
	


SPORTO ŠAKŲ IŠLAIKYMAS 2009 METAIS 

	Išlaidų pavadinimas
	Lengvoji atletika
	Irklavimas
	Futbolas
	Krepšinis 
	Sunkioji atletika
	Šachmatai 
	Stalo tenisas
	Tinklinis 
	Aerobika
	Kalnų slidinėjimas
	Petankė
	Miesto renginiai

	Sporto renginių skaičius
	31
	19
	43
	48
	19
	9
	5
	3
	
	4
	5
	23

	Darbo užmokestis
	108733
	62059
	26680
	22613
	22729
	11329
	7252
	13134
	17408
	12792
	
	

	Soc. įmokos
	33685
	19226
	8265
	7006
	7041
	3510
	2247
	4069
	5393
	3963
	
	

	Mityba
	11206
	6690
	7350
	8670
	5300
	810
	520
	
	
	120
	620
	1980

	Medikamentai
	480
	300
	400
	499
	821
	100
	80
	120
	
	
	
	200

	Transpoto išlaikymas
	3011
	1725
	6328
	1829
	938
	55
	135
	
	
	135
	
	3685

	Apranga
	2140
	110
	3415
	1660
	300
	
	
	
	
	
	
	248

	Kitos prekės (kamuoliai ir kt.)
	260
	270
	4660
	2240
	300
	716
	
	1602
	352
	
	320
	

	Kitos paslaugos (prizai, apdov., ir kt.)
	5884
	6733
	1073
	2727
	16080
	2336
	516
	356
	
	1140
	919
	10050

	Viso:
	165399
	97113
	58171
	47244
	53509
	18856
	10750
	19281
	23153
	18150
	1859
	16163

	Sportininkų skaičius
	58
	37
	28
	15
	32
	31
	17
	20
	9
	18
	
	16


SPORTO ŠAKŲ IŠLAIKYMAS 2008 METAIS

	Išlaidų pavadinimas
	Lengvoji atletika
	Irklavimas
	Futbolas
	Krepšinis 
	Sunkioji atletika
	Šachmatai 
	Stalo tenisas
	Tinklinis 
	Aerobika
	Kalnų slidinėjimas
	Miesto renginiai

	Sporto renginių skaičius
	28
	18
	23
	35
	28
	10
	3
	4
	
	
	22

	Darbo užmokestis
	101609
	55974
	18062
	18086
	16693
	8705
	1070
	8572
	8908
	6421
	

	Soc. įmokos
	31478
	17335
	5596
	5603
	5171
	2697
	332
	2655
	2758
	1990
	

	Mityba
	17270
	7500
	3040
	13360
	12060
	1070
	880
	680
	
	
	4103

	Medikamentai
	1650
	400
	880
	1010
	1580
	
	
	
	90
	80
	310

	Transpoto išlaikymas
	2860
	1590
	4050
	1950
	1310
	211
	
	
	
	
	6265

	Apranga
	5380
	2090
	7970
	3770
	430
	
	
	360
	
	
	470

	Kitos prekės (kamuoliai ir kt.)
	
	830
	350
	890
	730
	1540
	
	4090
	
	
	2710

	Kitos paslaugos (prizai, apdov., ir kt.)
	8270
	10010
	120
	1980
	19550
	1950
	1050
	1270
	
	
	35300

	Viso:
	168517
	95729
	40068
	46649
	57524
	16173
	3332
	17627
	11756
	8491
	49158

	Sportininkų skaičius
	41
	36
	33
	26
	28
	29
	15
	20
	16
	18
	


                  Peržiūrėjus pateiktus duomenis, nustatyta, kad didėja sportuojančių vaikų ir jaunimo skaičius: 2008 metais buvo 262; 2009-265; 2010-335, taip pad didėja ir pravedamų renginių skaičius: 2008 metais buvo pravesta 171 sportinis renginys, 2009 metais -209 sportiniai renginiai.
                 Tikrinimo metu nustatyta, kad Sporto centre dirba šešiolika darbuotojų iš jų 11 kūno kultūros ir sporto specialistų, iš kurių 9 turi aukštąjį išsilavinimą, vienam treneriui suteikta nacionalinio trenerio kategorija, dviems – Lietuvos Respublikos sporto trenerio kategorijos. Yra parengti ir direktoriaus įsakymais patvirtinti visų darbuotojų pareigybių aprašymai, kuriuose yra nurodytos darbuotojų pareigos ir atskaitomybė. Su pareigybių aprašymais darbuotojai supažindinti pasirašytinai, aprašymai yra darbuotojų asmens bylose. Bylose susegtos darbuotojų darbo sutartys, visi kiti dokumentai dėl darbuotojų priėmimo į darbą, vadovo įsakymai atestacijos, atostogų, darbo apmokėjimo, premijavimo ir kitais klausimais, darbuotojo asmens kortelės ir kiti dokumentai pagal nustatytus reikalavimus.


Priimant darbuotojus į darbą Sporto centre sutartys pasirašomos ir pakeitimai jose daromi vadovaujantis Lietuvos Respublikos Vyriausybės 2003 m. sausio 28 d. nutarimu Nr. 115 su vėlesniais pakeitimais. Darbo sutartys registruojamos pagal Lietuvos Respublikos Vyriausybės 2003 m. kovo 24 d. nutarimu Nr. 503 patvirtintas Darbo sutarčių registravimo taisykles, vedamas sutarčių registravimo žurnalas. Darbuotojams yra išduoti Darbuotojo darbo pažymėjimai pagal tuo pačiu Vyriausybės nutarimu Nr. 503 patvirtintą tvarką ir nustatytą formą (su vėlesniais pakeitimais).


Sporto centre surinktos nepagrindinėje darbovietėje dirbančių darbuotojų pažymos iš pagrindinių darboviečių, kuriose nurodytas kasdienio darbo pagrindinėje darbovietėje pradžios ir pabaigos laikas, kaip to reikalauja Lietuvos Respublikos Vyriausybės 2003 m. rugpjūčio 19 d. nutarimu Nr. 1043 patvirtinti Darbo sutarties dėl antraeilių pareigų (darbo) ypatumai.


Sudarant darbo grafikus nepagrindinėje darbovietėje dirbantiems darbuotojams Sporto centre laikomasi Lietuvos Respublikos saugos ir sveikatos įstatymo nuostatų, kad nebūtų viršyta 12 darbo valandų per dieną. Sporto centre darbuotojų darbo laiko apskaitos žiniaraščiai pildomi pagal Lietuvos Respublikos Vyriausybės 2004 m. sausio 27 d. nutarimu Nr. 78 patvirtintą Darbo laiko apskaitos žiniaraščio pavyzdinės formos ir jo pildymo tvarką (su vėlesniais pakeitimais).


Patikrinus darbo laiko apskaitos žiniaraščių atitikimą su darbo užmokesčio priskaitymais, atostoginių išmokėjimu, nedarbingumo pažymėjimo ligos laikotarpiais, komandiruočių priskaitymais neatitikimų nenustatyta.


Sporto centras yra atskaitingas Kūno kultūros ir sporto departamentui prie Lietuvos Respublikos Vyriausybės ir Birštono savivaldybės tarybai.


Sporto centro patariamasis valdymo organas yra Sporto taryba, kurią, vadovaujantis Sporto centro nuostatų 12 punktu, iš 7 narių ir jos nuostatus tvirtinta Sporto centro direktorius. Į jos sudėtį įeina deleguoti Sporto centro, sportininkų, visuomeninės bei Birštono savivaldybės tarybos deleguotas atstovas, kuris yra Sporto tarybos pirmininkas. Sporto taryba patvirtinta Sporto centro direktoriaus 2007-09-01 įsakymu Nr. SD-44(1.20), Sporto tarybos nuostatai patvirtinti direktoriaus 2007-07-05 d. įsakymu. Sporto taryba nustato sporto ugdymo strategiją ir jos tobulinimo kryptis, svarsto sporto šakų profilius, aprobuoja sportininkų premijavimo nuostatus, teikia siūlymus dėl sporto veiklos ir kitus rekomendacinio patariamojo pobūdžio klausimus.


Sporto centre yra sudaryta trijų narių Tarifikacinė komisija, kuri sprendžia trenerių sporto mokytojų tarifikacijų sudarymo klausimus. Su Tarifikacinės komisijos pirmininku ir nariais yra suderinama sporto mokytojų tarifikaciniai lapai – protokolai.

                    Vertinant vidaus kontrolę nustatyta, kad Sporto centre yra parengtos ir direktoriaus 2006-07-13 d. įsakymu patvirtintos Darbo tvarkos taisyklės, suderintos su darbuotojų atstovu ir visi darbuotojai pasirašytinai supažindinti su taisyklėmis. Šiose taisyklėse numatyta pagrindinės administracijos pareigos, pagrindinės darbuotojų pareigos, dirbančiųjų materialinė atsakomybė, darbo ir poilsio laikas, atostogų suteikimo klausimai, darbuotojų priėmimo į darbą ir atleidimo tvarka, kvalifikacijos kėlimas, darbo drausmės pažeidimų, nuobaudų už darbo drausmės pažeidimus ir kiti klausimai. Direktoriaus 2008-12-30 d. įsakymu Nr. VĮ–167 Sporto centro darbuotojų, skatinimo ir apdovanojimo tvarka.

Įstaigos direktoriaus 2004-01-14 d. įsakymu Nr. VĮ-4-1 patvirtinta Buhalterinės apskaitos politika, kurioje numatyta buhalterinės apskaitos vedimo tvarka, apskaitos registrų, kasos ir banko operacijų vedimo, ilgalaikio, trumpalaikio turto ir atsargų apskaitos tvarkos, direktoriaus įsakymu patvirtintas sąskaitų planas.  Nuo 2010-01-01 d. Sporto centras apskaitą tvarko kaupimo principu pagal VSAFAS (viešojo sektoriaus apskaitos ir finansinės atskaitomybės standartus). 2010-03-10 d. direktoriaus įsakymu Nr. VĮ-45 patvirtintas naujas  sąskaitų planas, sąskaitų likučiai perkelti  iš senojo sąskaitų plano į naują sąskaitų planą,  vedami nauji apskaitos registrai ir nauja Didžioji knyga, 2010-03-10 d. direktoriaus įsakymu Nr. VĮ-46 patvirtintas Sporto centro apskaitos vadovas.

Direktoriaus 2008-02-05 įsakymu Nr. VĮ-13 patvirtina kuro normos lengviesiems automobiliams pagal markes vasaros ir žiemos sezonui, kuriomis naudojamasi apmokant tarnybinių komandiruočių kelionės išlaidas vykstant į tarnybinines komandiruotes nuosavu transportu. 
                   Sporto centras turi vieną tarnybinį automobilį Ford Transit ir priekabą. Tarnybinis lengvasis automobilis naudojamas laikantis Birštono savivaldybės tarybos 2005-03-24 d. sprendimu Nr. TS-49 patvirtintos Tarnybinių lengvųjų automobilių naudojimo iš Savivaldybės biudžeto išlaikomose biudžetinėse įstaigose tvarkos, kuri patvirtinta vadovaujantis Lietuvos Respublikos Vyriausybės 1998-11-17 d. nutarimu Nr.1341 (su vėlesniais pakeitimais). Pagal šio nutarimo 4 punkto nuostatas biudžetinių įstaigų vadovai įpareigoti, pagal Lietuvos Respublikos Vyriausybės patvirtintas Pavyzdines tarnybinių lengvųjų automobilių naudojimo biudžetinėse įstaigose taisykles (Žin. 2009 Nr. 69-2794; 2009 Nr. 114-4855), patvirtinti savo įstaigos tarnybinių lengvųjų autombilių naudojimo taisykles.
                   Tačiau neatitinkant šio nutarimo 4 punkto nuostatų Sporto centras neturi pasitvirtinęs savo įstaigos tarnybinių lengvųjų automobilių naudojimo taisyklių, kuriose turi būti numatyta tarnybinių lengvųjų automobilių naudojimas ir naudojimo kontrolė, automobilių saugojimas, ridos ir degalų apskaita, žymėjimas, techninė priežiūra  ir remontas, taip pat netarnybinių automobilių naudojimas tarnybos reikmėms, bei darbuotojų atsakomybė.

Sporto centro darbuotojams, išskyrus trenerius ir sportinio inventoriaus prižiūrėtoją, nustatyta penkių dienų darbo savaitė su 40 darbo valandų trukme ir su dviem poilsio dienomis (šeštadienis ir sekmadienis). Trenerių darbo krūvis konkrečiomis valandomis išdėstytas treniruočių tvarkaraštyje, kurį tvirtina įstaigos vadovas. Savavališkai treniruočių tvarkaraščio keisti neleidžiama. Sporto inventoriaus prižiūrėtojas dirba pagal direktoriaus patvirtintą darbo grafiką.


Sporto trenerio etatinis krūvis yra 18 val. (po 45 min.) darbo norma per savaitę, tačiau Sporto centro nuostatuose numatyta, kad jeigu trūksta trenerių arba treneris ugdo didelio meistriškumo sportininkus, kurių treniravimui reikia didelių darbo krūvių, pritarus Tarifikavimo bei kategorijų suteikimo komisijai, galima treneriui nustatyti ilgesnį darbo laiką, kuris neviršija 36 valandų per savaitę. Vadovaujantis šia Sporto centro nuostatų dalimi Sporto centre dviems treneriams tarifikuojama 32 valandų per savaitę, vienam 28 val./sav., kitiems nuo 18 iki 6 val./sav. darbo krūvis.

Sporto centro darbuotojams mokami priedai už papildomų (nenumatytų pareigybės aprašyme) darbų atlikimą. Treneriams mokami priedai už Lietuvos sporto trenerio vardą, už olimpinės rinktinės kandidato bei jaunių rinktinės kandidato ruošimą. Taip pat darbuotojams mokamos metinės premijos.


Sporto centro darbuotojų tarnybiniai atlyginimai nustatyti vadovaujantis Kūno kultūros ir sporto departamento prie Lietuvos Respublikos Vyriausybės generalinio direktoriaus 2006-01-05 įsakymu Nr. V-4 patvirtinta Kūno kultūros ir sporto biudžetinių įstaigų ir organizacijų darbuotojų darbo apmokėjimo tvarka (su vėlesniais pakeitimais). Patikrinus darbuotojams nustatytus tarnybinius atlyginimus ir priedus neatitikimų nenustatyta. Darbo užmokestis ir priedai apskaičiuojami sutinkamai su darbo sutartyse, direktoriaus įsakymuose, tarifikacijos sąrašuose patvirtintais koeficientais ir dydžiais, darbo laiko apskaitos žiniaraščiuose pažymėtais darbo, komandiruočių ir ligos laikotarpiais ir atitinka minėto Kūno kultūros ir sporto biudžetinių įstaigų ir organizacijų darbuotojų darbo apmokėjimo tvarkos apraše nustatytus dydžius.


Sporto centre darbo užmokestis skaičiuojamas kompiuterizuotai su iš UAB „Edrana“ nupirkta programa „Alga“.

Susipažinus su apskaitos procesais nustatyta, kad Sporto centre kompiuterizuota viso turto (ilgalaikio, trumpalaikio, atsargų) apskaita ir buhalterinė apskaita su nupirkotmis iš UAB „Edrana“ programomis „Turtas“ ir „Buhalterija“. Sporto centre kasininkės pareigos direktoriaus įsakymu pavestos valytojai mokant priedą už kasos vedimą. Iš spec. lėšų mokamas darbo užmokestis sporto inventoriaus prižiūrėtojui ir valytojai už lauko teniso užsiėmimų ir kortų priežiūrą. 

Sporto centras užsidirba spec. lėšų, tai pajamos, gautos (Birštono savivaldybės tarybos sprendimais patvirtintomis kainomis) už sporto paslaugas ir patalpų nuomą. Lentelėje pateikti keturių metų  palyginamieji duomenys apie uždirbtas pajamas: 

Uždirbtos pajamos                      2007 m. Lt.    2008 m. Lt.     2009 m. Lt.     2010 m. 3 ket. Lt.      

Užsiėmimai treniruoklių salėje      1519               2963              3168                     3000
Lauko teniso aikštelės nuoma         4849              8926               9517                    9182
Dviračių nuoma                               6682              9093              7512                     3764
Baidarių nuoma                               2540              1825              1600                       725
Kiti                                                    577                  30                  12                            4
Patalpų nuoma                                  773                 773                773                       580
Krepšinio aikštelių nuoma                 -                     -                    850                        500
Iš viso:                                           16940             23609            23431                    17755

Sporto centre sportininkų mokymas organizuojamas vadovaujantis Sporto centro nuostatais, sporto šakų mokymo programomis, grupiniais ir individualiais mokymo planais, Lietuvos sportininkų kvalifikacinių kategorijų reikalavimais ir normomis, sporto varžybų kalendoriumi, metiniais mokymo grupių darbo apskaitos žurnalais ir kitais normatyviniais dokumentais. Mokymams naudojamos teorija ir praktinės mokomosios pratybos. Mokomosioms pratyboms Sporto centras nemokamai naudojasi Birštono gimnazijos sporto salėmis ir aikštelėmis  Birštono savivaldybės pagal panaudą suteiktomis „Ąžuolas“ patalpomis, pagal panaudą suteiktomis Birštono gimnazijos tribūnų patalpomis.


Sporto centrui Kūno kultūros ir sporto departamento generalinio direktoriaus įsakymu yra patvirtina antra kategorija.


Visų sporto šakų sportininkų mokymas Sporto centre yra nemokamas.


Be moksleivių nemokamo mokymo Sporto centre nemokamai treniruojasi ir suaugusieji. Kultivuojamos šios suaugusiųjų sporto šakos – futbolas, tinklinis, krepšinis, sunkioji ir lengvoji atletika. Jie dalyvauja vietiniuose ir respublikiniuose sporto renginiuose ir kitose varžybose. Suaugusiems nemokamai leidžiama naudotis sportine apranga, sportiniu inventoriumi bei sporto salėmis ir jų įranga, apmokama vykimas į varžybas, mokami maistpinigiai.

Sporto centras organizuoja ir dalyvauja renginiuose kartu su Invalidų draugija ir kitomis nevyriausybinėmis organizacijomis. Mokymai su neįgaliaisiais sportininkais Sporto centre nevykdomi.


Sporto centre sukompletuotų mokymo grupių lygiai nustatyti taikant Kūno kultūros ir sporto departamento prie Lietuvos Respublikos Vyriausybės generalinio direktoriaus įsakymu patvirtintas Lietuvos sportininkų kvalifikacines kategorijas. Pradinio rengimo grupių komplektavimo reikalavimus tvirtina Sporto centro direktorius. Mokymo grupės sukomplektuotos, pratybų valandos, mokinių skaičius, varžybų pravedimas nustatytas vadovaujantis Sporto mokymo įstaigų bendrųjų nuostatų priedu. Patikrinus visų trenerių mokymo grupių sporto kvalifikacijos sąrašus bei juose esančių mokinių skaičių ir pravedamų mokymo valandų skaičių su nustatytomis tarifikacijose, neatitikimų nenustatyta, mokymo grupių darbo apskaitos žurnalai užpildyti, juose vedama užsiėmimų lankymo apskaita.

                   Patikrinus mokinių sąrašus, nustatyta, kad kai kuriose mokymo grupėse yra ne Birštono savivaldybės vaikai. Iš to daroma išvada, kad Birštono savivaldybės biudžeto lėšos skirtos šių vaikų mokymui yra naudojamos ne pagal paskirtį.

Sporto centre sportininkams maistpinigiai yra išmokami vadovaujantis Lietuvos Respublikos Vyriausybės 1997 m. birželio 5 d. nutarimu Nr. 561 (su vėlesniais pakeitimais) patvirtintomis Sporto renginių, vykstančių Lietuvoje, dalyvių vienos paros maitinimosi išlaidų piniginių kompensacijų dydžiais. Maistpinigiai išmokami pagal sudarytus žiniaraščius ir kasos išlaidų orderius pasirašytinai. Išmokėjimo žiniaraščiuose esančios pavardės atitinka mokymo grupių sąrašuose įrašytas pavardes. Kiekvienais metais yra sudaryti pravedamų sporto renginių planai, direktoriaus įsakymais patvirtinti sudaryti renginių nuostatai, sąmatos, varžybų protokolai ir kt. Patikrinus sudarytų sąmatų sumas ir padarytas faktines išlaidas nustatyta, kad lėšos panaudojamos neviršijant sudarytų sąmatų straipsnių.


Sportininkams yra išduodami medikamentai, vitaminai, atstatomieji priedai pagal žiniaraščius pasirašytinai ir nurašomi pagal nurašymo aktus, pasirašytus 3-jų asmenų komisijos. Ši apskaita vedama 16 orderyje, kuriame taip pat apskaitomi prizų, medalių, suvenyrų, gėlių ir kt. nurašymo aktai. Nurašymo aktai yra surašomi kiekviename renginyje panaudotoms priemonėms. Sunaudotų medžiagų žiniaraštyje 13 orderyje yra vedama kuro apskaita, sunaudoto kuro nurašymo aktai, reklaminės medžiagos, remonto darbams sunaudotų medžiagų nurašymo aktai ir kt., vedama materialinių vertybių kiekio ir sumos apskaitos knyga, t. y. ūkinės medžiagos, raštinės reikmenys, medikamentai, tvarsliava, prizai, reklaminė medžiaga, kuras ir kt. Kuras nurašomas neviršijant kuro sunaudojimo normų pagal kelionės lapus ir pravažiuotus kilometrus. 


Patikrinus atsiskaitymų su atskaitingais asmenimis apskaitą nustatyta, kad atsiskaitymai su darbuotojais už išduotą jiems avansą grynais pinigais tvarkoma 16 sąskaitoje, išduotas avansas naudojamas tiems tikslams, kuriems jis išduotas. Už kurą atsiskaitoma mokėjimo kortele, apskaita vedama orderyje Nr. 6, kuriame vedama apskaita su įstaigomis ir organizacijomis.


Lėšos tarnybiniam mobiliajam telefonui naudojamos nepažeidžiant Birštono savivaldybės valdybos 2000 m. gruodžio 14 d. sprendimu Nr. 206 „Dėl tarnybinių mobiliųjų telefonų“ (su vėlesniais pakeitimais) nustatymo limito. Jeigu viršijamas per ketvirtį nustatytas limitas skirtumas yra sumokamas savo lėšomis.


Patikrinimo metu nustatyta, kad ūkinės operacijos yra įregistruojamos atliekant tinkamą sąskaitų korespondenciją, tai yra teisingai atvaizduojama memorialiniuose oderiuose ir kituose pirminiuose dokumentuose bei perkelta į Didžiąją knygą. Ūkinės operacijos yra tinkamai suklasifikuotos pagal ekonominės klasifikacijos kodus. 


Fizinių asmenų pajamų mokestis bei 3 proc. socialinio draudimo mokesčio teisingai priskirti straipsnio 2.1.1.1.1.1. Darbo užmokestis išlaidoms. Šie mokesčiai yra teisingai išskaičiuojami laikantis Gyventojų pajamų mokesčio ir Socialinio draudimo įstatymo ir nuostatų reikalavimų. Teisingai priskaičiuojami socialinio draudimo priskaitymai 30,98 % iš įstaigos lėšų nuo darbo užmokesčio fondo. Gyventojų pajamų ir socialinio draudimo mokesčiai laiku sumokami Mokesčių inspekcijai, VSDFV Prienų skyriui.


Darbuotojams darbo užmokestis sumokamas laiku, sutinkamai su Darbo kodekso 202 straipsnio nuostatomis darbuotojams įteikiami atsiskaitymo lapeliai, kuriuose įrašoma darbuotojui apskaičiuotos, išmokėtos ir išskaičiuotos sumos.


Patikrinus komandiruočių skyrimą ir mokėjimą nustatyta, kad į komandiruotes siunčiama ir apmokama už jas laikantis Lietuvos Respublikos Vyriausybės nutarimais patvirtintų taisyklių reikalavimų bei Lietuvos Respublikos finansų ministro įsakymu patvirtintų dienpinigių ir gyvenamojo ploto normų.


Sporto centre treneriams, sutinkamai su teisės aktų reikalavimais, suteikiamos 56 kalendorinių dienų, kitiems darbuotojams 28 kalendorinių dienų (papildomos dienos už darbo stažą) kasmetinės atostogos.


Sporto centre direktoriaus įsakymu sudaryta inventorizacijos komisija keikvienais metais atlieka viso turto inventorizaciją, surašomi inventorizacijos apyrašai. Ilgalaikiam turtui laikantis tiesės aktų reikalavimų priskirtas turtas, kurio įsigijimo vertė yra 1000,00 Lt, vedama ilgalaikio turto apskaitos kortelės, kiekvienam ilgalaikio turto objektui yra priskirtas inventorinis numeris.
                   2009-12-31 d. Sporto centras ilgalaikių kreditorinių ir debitorinių įsiskolinimų neturėjo. Įsiskolinimai yra už einamąjį mėnesį suteiktas ryšių, vandentiekio, elektros enregijos ir kt. paslaugas.


Biudžeto ir spec. lėšų išlaidų sąmatų vykdymo apskaita Sporto centre tvarkoma pagal Lietuvos Respublikos buhalterinės apskaitos įstatymą, Lietuvos Respublikos Vyriausybės nutarimus, Lietuvos Respublikos finansų ministro įsakymu patvirtintą Biudžetinių įstaigų buhalterinės apskaitos organizavimo tvarką ir taisykles bei kitus norminius dokumentus.


Metų eigoje išlaidų sąmatose buvo daromi pakeitimai sutinkamai su Birštono savivaldybės tarybos sprendimais ir direktoriaus įsakymais.


Patikrinus banko dokumentus už tikrinamąjį laikotarpį nustatyta, kad Sporto centro banko operacijos pagrįstos juridinę galią turinčiais dokumentais, sąskaitų banke išrašų apyvartos likučiai sutampa su atitinkamų apskaitos registrų duomenimis. Išmokėtų pinigų sumos ir datos atitinka mokėjimo pavedimuose ir kituose pirminiuose dokumentuose, pagrindžiančiuose šių pinigų išmokėjimą, nurodytoms sumoms. 


Kasos darbas organizuojamas, kasos operacijos atliekamos ir įforminamos pagal Lietuvos Respublikos Vyriausybės 2000 m. vasario 17 d. nutarimu Nr. 179 (su vėlesniais pakeitimais) patvirtintų Kasos darbo organizavimo ir kasos operacijų atlikimo taisykles Pinigų priėmimas, jų išmokėjimas, kvitų apskaita vykdoma pagal Lietuvos Respublikos finansų ministro 2002-10-30 įsakymu Nr. 340 patvirtintas taisykles. Patikrinus kasos dokumentus neatitikimų nenustatyta.


Sporto centre vykdant turto, prekių, paslaugų ir darbų viešuosius pirkimus yra laikomasi Lietuvos Respublikos viešųjų pirkimų įstatymo nuostatų. Direktoriaus 2009-01-13 įsakymu Nr. VĮ-5 patvirtinta Pirkimų taikant įprastinę komercinę praktiką atlikimo taisyklės, Viešųjų pirkimų komisija, pirkimų organizatoriai ir tiekėjų apklausos pažyma.


Atliekant pirkimus yra užpildyta tiekėjų apklausos pažymos, patvirtintos Sporto centro direktoriaus parašu ir antspaudu, surašyti viešųjų pirkimų komisijos posėdžių protokolai, paraiškos dėl komercinių pasiūlymų pateikimo bei pateiktos paraiškos ir kiti dokumentai.

                    Vadovaujantis Lietuvos Respublikos Vyriausybės 2009-06-10 d. įsakymu Nr. 564 „Dėl minimalios ilgalaikio materialiojo turto vertės nustatymo ir ilgalaikio turto nusidėvėjimo (amortizacijos) minimalių ir maksimalių ekonominių normatyvų viešojo sektoriaus subjektams patvirtinimo“, Sporto centre 2010-03-10 d. direktoriaus įsakymu Nr. VĮ-44 patvirtinti ilgalaikiam turtui nusidėvėjimo normatyvai, pagal kuriuos yra skaičiuojamas ilgalaikio turto nusidėvėjimas.

Sporto centro finansinės ūkinės veiklos patikrinimo rezultatais nustatyta, kad finansinė informacija, sukaupta pirminiuose dokumentuose, apskaitos registruose yra vedama remiantis teisės aktais. Finansinės ataskaitos tiksliai atspindi įstaigos finansinę būklę ir ūkinės veiklos rezultatus. 


Vertinant Sporto centro veiklos rezultatus nustatyta, kad Birštono savivaldybės biudžeto lėšos tikrinamuoju laikotarpiu buvo naudojamos neviršijant išlaidų sąmatoje skirtų asignavimų pagal atskiras programas. Apie lėšų panaudojimą Sporto centras laiku atsiskaito Birštono savivaldybės administracijos Biudžeto skyriui pateikiant išlaidų sąmatų vykdymo ataskaitas, balansus ir kitas formas.
               Rekomendacijos.
             Atsižvelgiant į patikrinimo metu nustatytus ir ataskaitoje išdėstytus dalykus Sporto centro direktoriui rekomenduojame:

1. Sutinkamai su aktualiomis Lietuvos Respublikos Kūno kultūros ir sporto, Biudžetinių įstaigų, Vietos savivaldos įstatymų nuostatomis peržiūrėti Sporto centro nuostatus ir juos papildyti.
2. Parengtą ir sudarytą mokomųjų grupių pagal sporto šakas skaičiaus metinį sąrašą pateikti tvirtinti Birštono savivaldybės tarybai.
3. Pagal Lietuvos Respublikos Vyriausybės 2009-05-27 d. nutarimu Nr. 543 Pavyzdines tarnybinių lengvųjų automobilių naudojimo biudžetinėse įstaigose taisykles (su vėlesniais pakeitimais) parengti ir pasitvirtinti Sporto centro tarnybinių lengvųjų automobilių naudojimo taisykles.
4. Mokomąsias grupes, kurios finansuojamos iš Birštono savivaldybės biudžeto lėšų, komplektuoti iš Birštono savivaldybės mokymo įstaigų vaikų.
       Apie rekomendacijų įgyvendinimą prašome informuoti Birštono savivaldybės kontrolierę iki 2011-02 01 dienos.
Kontrolierė

